10. รายการระหว่างกัน

  10.1 บริษัทฯ มีรายการระหว่างกันที่สำคัญกับบุคคลที่อาจมีความขัดแย้งทางผลประโยชน์ที่

  เกิดขึ้นในปี 2555 และ 2554 ดังต่อไปนี้

  (1) บริษัทฯ ให้เงินกู้ยืมระยะสั้นกับบริษัทร่วม

  หน่วย : พันบาท

+----+--------------------+--------+-------+----+-----+-------+------+
| ปี  | บริษัทร่วม            | ลักษ    | อัตรา  | ย  | ให้ก | ช     | ย    |
|    |                    | ณะความ | ด     | อด | ู้เพิ่ม | ำระคืน | อดคง |
|    |                    | สัมพันธ์ก | อกเบี้ย | ยก |     |       | เหลือ |
|    |                    | ับบริษัทฯ |       | มา |     | ระหว  |      |
|    |                    |        | (%)   |    |     | ่างงวด |      |
+----+--------------------+--------+-------+----+-----+-------+------+
| 25 | บจก. เอ็กซ์เซลเล้นท์   | กรรมกา | 9     | 8  | -   | (1    | 6    |
| 55 | เอ็น                | รร่วมกัน |       | ,0 |     | ,500) | ,500 |
|    | เนอรยี่อินเตอร์เนชั่นแนล |        |       | 00 |     |       |      |
+----+--------------------+--------+-------+----+-----+-------+------+
|    | บจก. สหสินวัฒนา      | บริษัทร  | 8     | 7  | -   | -     | 740  |
|    | โคเจนเนอเรชั่น       | ่วมของบ |       | 40 |     |       |      |
|    |                    | ริษัทย่อย |       |    |     |       |      |
+----+--------------------+--------+-------+----+-----+-------+------+
|    | บจก. นอร์ท สาธร     |        | M     | -  | 1   | -     | 169  |
|    | โฮเต็ล              |        | LR-1% |    | 69, |       | ,160 |
|    |                    |        | -MLR- |    | 160 |       |      |
|    |                    |        | 0.25% |    |     |       |      |
+----+--------------------+--------+-------+----+-----+-------+------+

  (2) บริษัทฯ ได้รับรายได้ดอกเบี้ยรับจากบริษัทร่วม

  หน่วย : พันบาท

+------------------------------+---------------+---------+------------+
| บริษัทร่วม                      | ลักษณะควา      | ด       | ดอกเบี้ยรับ   |
|                              | มสัมพันธ์กับบริษัทฯ | อกเบี้ยรับ |            |
|                              |               |         | ปี 2554     |
|                              |               | ปี 2555  |            |
+------------------------------+---------------+---------+------------+
| บจก. เอ็กซ์เซลเล้นท์ เอ็นเนอร์ยี่    | กรรมการร่วมกัน  | 619     | 885        |
| อินเตอร์เนชั่นแนล                |               |         |            |
+------------------------------+---------------+---------+------------+
| บจก. สหสินวัฒนา โคเจนเนอเรชั่น   | บริษัท          | 59      | 59         |
|                              | ร่วมของบริษัทย่อย |         |            |
+------------------------------+---------------+---------+------------+
| บจก. นอร์ท สาธร โฮเต็ล         |               | 789     | -          |
+------------------------------+---------------+---------+------------+

  (3) บริษัทฯ มีดอกเบี้ยค้างรับจากบริษัทร่วม

  หน่วย : พันบาท

+------------------------------+--------------+---------+------------+
| บริษัทร่วม                      | ลักษณะความ    | ดอกเ    | ด          |
|                              | สัมพันธ์กับบริษัทฯ | บี้ยค้างรับ | อกเบี้ยค้างรับ |
|                              |              |         |            |
|                              |              | ปี 2555  | ปี 2554     |
+------------------------------+--------------+---------+------------+
| บจก. เอ็กซ์เซลเล้นท์ เอ็นเนอร์ยี่    | กรรมการร่วมกัน | 1,164   | 714        |
| อินเตอร์เนชั่นแนล                |              |         |            |
+------------------------------+--------------+---------+------------+
| บจก. สหสินวัฒนา โคเจนเนอเรชั่น   | บริษัทร        | 246     | 187        |
|                              | ่วมของบริษัทย่อย |         |            |
+------------------------------+--------------+---------+------------+
| บจก. นอร์ท สาธร โฮเต็ล         |              | 27,820  | -          |
+------------------------------+--------------+---------+------------+

รายละเอียดเพิ่มเติมดูได้จาก เอกสารแนบงบการเงินและรายงานผู้สอบบัญชีอนุญาต

  การให้ความช่วยเหลือทางการเงินแก่กิจการที่เกี่ยวข้องกัน

  บริษัทฯ ได้ให้ความช่วยเหลือทางการเงินแก่บริษัทย่อยหรือบริษัทร่วม
  ตามสัดส่วนที่ตนมีส่วนได้เสียในนิติบุคคลนั้นตามเงื่อนไขการค้าโดยทั่วไป
  ซึ่งเป็นการบริหารจัดการทางธุรกิจตามปกติ
  รวมทั้งรายการดังกล่าวได้รับการอนุมัติจากคณะกรรมการบริษัท
  และบริษัทฯได้เปิดเผยภาระผูกพันและรายการกับบุคคลที่เกี่ยวโยงข้องกันไว้ในหมายเหตุประกอบงบการเงิน
  ณ วันที่ 31 ธันวาคม 2555 ด้วยแล้ว

  10.2 ความจำเป็นและความสมเหตุสมผลของรายการ

  รายการระหว่างกันข้างต้นเป็นรายการที่สมเหตุสมผล
  เนื่องจากเป็นรายการดำเนินการทางธุรกิจตามปกติและรายการสนับสนุนธุรกิจปกติ
  ซึ่งใช้เงื่อนไขการค้าทั่วไป และสามารถคำนวณค่าตอบแทนได้จากทรัพย์สินหรือ มูลค่าอ้างอิง
  ซึ่งเป็นไปตามข้อกำหนดของตลาดหลักทรัพย์แห่งประเทศไทย

  นอกจากจะกำหนดอำนาจของผู้ อนุมัติตามวงเงินที่กำหนดแล้ว
  คณะกรรมการตรวจสอบได้สอบทานการทำรายการที่เกี่ยวโยงกันที่ต้องได้รับการพิจารณาจากคณะกรรมการบริษัทตามกฎระเบียบของตลาดหลักทรัพย์แห่งประเทศไทย
  และมีความเห็นว่ารายการระหว่างกันดังกล่าวเป็นไปตามเงื่อนไขปกติของธุรกิจ ทั้งนี้
  ข้อมูลรายละเอียดรายการระหว่างกันได้เปิดเผยไว้ในหมายเหตุประกอบงบการเงิน
  สำหรับปีสิ้นสุดวันที่ 31 ธันวาคม 2555

  10.3 มาตรการหรือขั้นตอนการอนุมัติการทำรายการระหว่างกัน

  บริษัทได้กำหนดนโยบายและขั้นตอนการอนุมัติและดำเนินการรายการที่เกี่ยวโยงกัน
  และรายการที่อาจมีความขัดแย้งทางผลประโยชน์ ดังนี้

-   การดำเนินธุรกรรมที่พิจารณาแล้วว่าเป็นรายการที่เกี่ยวโยงกัน
    ตามหลักเกณฑ์ของตลาดหลักทรัพย์แห่งประเทศไทย
    จะต้องมีการปฏิบัติตามข้อกำหนดของตลาดหลักทรัพย์แห่งประเทศไทย
    และสำนักงานคณะกรรมการกำกับหลักทรัพย์และตลาดหลักทรัพย์ อย่างถูกต้องครบถ้วน
    รวมทั้งผ่านการตรวจสอบของคณะกรรมการตรวจสอบในกรณีที่ต้องได้รับการพิจารณาจากคณะกรรมการบริษัท

-   รายการความช่วยเหลือทางการเงินกับบริษัทย่อย บริษัทร่วม เช่น เงินทุนหมุนเวียนในรูปเงินกู้
    การให้กู้ยืม จะต้องได้รับผลตอบแทนตามอัตราตลาด

-   กรรมการซึ่งมีส่วนได้เสียในเรื่องใดไม่มีสิทธิออกเสียงและไม่ได้รับอนุญาตให้เข้าร่วมประชุมในเรื่องนั้น

-   กรณีเป็นรายการที่เกี่ยวโยงกันประเภทรายการธุรกิจปกติหรือรายการสนับสนุนธุรกิจปกติ
    ซึ่งอยู่ในอำนาจอนุมัติของฝ่ายบริหาร ให้ใช้ราคา
    และเงื่อนไขเข่นเดียวกับการทำรายการกับบุคคลภายนอก และหากไม่มีราคาดังกล่าว
    บริษัทจะพิจารณาเปรียบเทียบราคาสินค้าหรือบริการกับบุคคลภายนอกภายใต้เงื่อนไขที่เหมือนหรือคล้ายคลึงกัน
    หรืออาจใช้ประโยชน์จากรายงานของผู้ประเมินอิสระซึ่งว่าจ้างโดยบริษัทมาทำการเปรียบเทียบราคาสำหรับรายการระหว่างกันที่สำคัญ
    เพื่อมั่นใจว่าราคาดังกล่าวสมเหตุสมผล
    และเพื่อประโยชน์สูงสุดของบริษัทโดยกำหนดอำนาจของผู้อนุมัติตามวงเงิน
    และผู้บริหารที่มีส่วนได้เสียในรายการดังกล่าวจะต้องไม่เป็นผู้อนุมัติ

-   กรณีที่รายการที่เกี่ยวโยงกันมีมูลค่าเข้าเกณฑ์ที่ต้องขออนุมัติจากผู้ถือหุ้นโดยใช้คะแนนเสียง 3
    ใน 4 ของผู้มีสิทธิออกเสียงลงคะแนน
    ผู้ถือหุ้นใหญ่ที่มีส่วนได้เสียสามารถเข้าประชุมได้เพื่อนับเป็นองค์ประชุม
    แต่ไม่มีสิทธิออกเสียงลงคะแนน
    (ซึ่งฐานในการคำนวณคะแนนเสียงเพื่ออนุมัติรายการที่เกี่ยวโยงกัน
    ไม่นับส่วนของผู้มีส่วนได้ส่วนเสียเกณฑ์ดังกล่าวจึงไม่เป็นปัญหากับองค์ประชุมและคะแนนเสียง)

  10.4 นโยบายหรือแนวโน้มการทำรายการระหว่างกันในอนาคต

  รายการระหว่างกันของบริษัทที่เกิดขึ้นและอาจเกิดขึ้นต่อไปในอนาคตจะเป็นรายการที่ดำเนินการทางธุรกิจตาม
  ปกติทั่วไป โดยไม่มีการถ่ายเทผลประโยชน์ระหว่างบริษัท บริษัทย่อยกับบุคคลที่อาจมีความขัดแย้ง
  โดยบริษัทจะให้คณะกรรมการตรวจสอบพิจารณาตรวจสอบให้ความเห็นถึงความเหมาะสมของราคา
  และความสมเหตุสมผลของการทำรายการพร้อมทั้งเปิดเผยชนิด มูลค่าและเหตุผลในการ
  ทำรายการต่อผู้ถือหุ้นตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
  และตลาดหลักทรัพย์แห่งประเทศไทย โดยเคร่งครัด
  เพื่อให้ผู้ถือหุ้นและผู้มีส่วนได้เสียได้รับการดูแลผลประโยชน์อย่างเป็นธรรมและเท่าเทียมกัน
  ตามนโยบายการกำกับดูแลกิจการที่ดี